pythainlp/thai-financial-dataset huggingface dataset:
2. ลักษณะการประกอบธุรกิจ

2.1 ความเป็นมา

บริษัทฯ จัดตั้งเมื่อปี 2521 และแปรสภาพเป็นบริษัทมหาชนเมื่อปี 2537
โดยมีการเปลี่ยนแปลงแต่งตั้งกรรมการอิสระเพิ่มจำนวน 3 ท่าน เป็น 11 ท่าน และในปี 2542
ได้แต่งตั้งคณะกรรมการตรวจสอบเพื่อให้เป็นไปตามข้อกำหนดของตลาดหลักทรัพย์ฯ
โดยมีคณะกรรมการตรวจสอบ และกรรมการอิสระเป็นคณะกรรมการชุดเดียวกัน ในปี 2543
คณะกรรมการบริษัทได้แต่งตั้งคณะกรรมการบริหารจำนวน 5 ท่าน เป็นผู้ดูแลการดำเนินธุรกิจ
ปัจจุบันบริษัทฯ มีคณะกรรมการบริษัท จำนวน 12 ท่าน คณะกรรมการบริหาร 5 ท่าน
คณะกรรมการตรวจสอบ 3 ท่าน ที่เป็นผู้ควบคุมกำกับดูแลการดำเนินกิจการของบริษัทฯ

2.2 ภาพรวมการประกอบธุรกิจ

บริษัทฯเริ่มจดทะเบียนบริษัท เมื่อวันที่ 21 กันยายน 2521 เดิมชื่อบริษัท โบลเทค (ประเทศไทย)
จำกัด และเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 19 พฤศจิกายน 2537
มีทุนจดทะเบียน 100,000,000 บาท เรียกชำระแล้ว 80,000,000 บาท
บริษัทฯดำเนินธุรกิจผลิตและจำหน่ายผลิตภัณฑ์พลาสติก โดยมีบริษัท ทานตะวัน จำกัด เป็นบริษัทใหญ่
ถือหุ้นในอัตราส่วนร้อยละ 46.39 ของจำนวนหุ้นที่จำหน่ายได้แล้วทั้งหมดของบริษัทฯ

2.3 โครงสร้างรายได้

โครงสร้างรายได้ของบริษัทฯ แบ่งตามสายผลิตภัณฑ์ ระหว่างปี 2543 - 2545 ดังนี้

ตารางที่ 2 รายได้ของบริษัทฯแยกตามผลิตภัณฑ์

หน่วย : ล้านบาท

  ----------------------- --------- -------- -------- -------- -------- --------
  สายผลิตภัณฑ์               ปี 2545             ปี 2544            ปี 2543   

                          รายได้     ร้อยละ    รายได้    ร้อยละ    รายได้    ร้อยละ

  ถุงพลาสติกเปิดปิดได้         315.37    45.28    330.60   43.69    365.81   48.51

  ถุงบาง                   198.05    28.44    220.76   29.18    191.93   25.45

  หลอดดูดเครื่องดื่ม           165.94    23.83    181.91   24.04    184.66   24.49

  สินค้าอื่นๆ                 17.08     2.45     23.39    3.09     11.65    1.55

  รวม                     696.44    100.00   756.66   100.00   754.05   100.00

  อัตราเพิ่ม (ลด) จากปีก่อน              (7.96)            0.35              13.32
  ----------------------- --------- -------- -------- -------- -------- --------
แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท ทานตะวันอุตสาหกรรม จำกัด (มหาชน)
ส่วนที่ 1 ข้อมูลสรุป (Executive Summary)

 บริษัท ทานตะวันอุตสาหกรรม จำกัด (มหาชน) เดิมชื่อบริษัท โบลเทค (ประเทศไทย) จำกัด ก่อตั้งขึ้นเมื่อวันที่ 21 กันยายน 2521 มีวัตถุประสงค์เพื่อประกอบธุรกิจผลิต และจำหน่ายผลิตภัณฑ์พลาสติก โดยมีผลิตภัณฑ์หลัก 3 ประเภท ได้แก่

ถุงที่ผลิตจากเม็ดพลาสติกโพลิเอททีลีนชนิดความหนาแน่นต่ำ (Low Density Polyethylene - LDPE) ผลิตภัณฑ์หลัก ได้แก่ ถุงเปิดปิดได้ (ถุงซิป) ใช้เป็นถุงบรรจุสินค้าหรืออุปกรณ์ต่างๆ รวมทั้งใช้บรรจุอาหารเพื่อการถนอมอาหารให้สดอยู่ได้นาน

ถุงที่ผลิตจากเม็ดพลาสติกโพลิเอททีลีนชนิดความหนาแน่นสูง (High Density Polyethylene - HDPE) ได้แก่ ถุงมือ ถุงใส่อาหาร ถุงสรรพสินค้าและถุงขยะ เป็นต้น สำหรับถุงขยะที่ผลิตและจำหน่ายในประเทศภายใต้ชื่อ “ SUN BAG ” 

3. ผลิตภัณฑ์หลอดดูดเครื่องดื่ม (Drinking straw) ที่ผลิตจากเม็ดพลาสติกโพลิโพรไพลีน (Polypropylene – PP) ซึ่งมีทั้งหลอดงอ หลอดช้อน หลอดตรงและหลอดที่มีรูปแบบสวยงามเพื่อใช้ในงานเลี้ยงสังสรรค์ เป็นต้น หลอดดูดเครื่องดื่มที่ผลิตและจำหน่ายในประเทศมีชื่อการค้าคือ “ ทานตะวัน ”

บริษัทฯได้จดลิขสิทธิ์เครื่องหมายการค้า “ BLOWTECH ”
โดยสินค้าที่จำหน่ายในประเทศภายใต้เครื่องหมายการค้านี้ ได้แก่ ถุงขยะ “ SUN BAG ”
และหลอดดูดเครื่องดื่ม “ ทานตะวัน ”

ในปี 2545 สัดส่วนการขายสินค้าในตลาดส่งออกตามคำสั่งผลิตประมาณร้อยละ 92
ของมูลค่าการขายรวม และประมาณร้อยละ 8 ของมูลค่าการขายรวมเป็นสัดส่วนการขายในประเทศ

บริษัทฯได้รับการจัดระดับเป็นผู้ประกอบการส่งออกที่ดีจากกรมสรรพากร
และเป็นผู้ส่งออกระดับบัตรทองจากกรมศุลกากร

บริษัทฯมีความภูมิใจอย่างยิ่งที่สินค้าของบริษัทฯได้มีส่วนร่วมในการอำนวยความสะดวกแก่ชีวิตประจำวันของผู้บริโภค
อีกทั้งยังสร้างชื่อเสียงของประเทศไทยให้ชาวต่างชาติยอมรับสินค้าของประเทศไทยเรามากขึ้นด้วย

ในปี 2545 บริษัทฯ มีกำลังการผลิตประมาณ 13,200 ตัน โดยมีโรงงานตั้งอยู่ที่ตำบลอ้อมใหญ่
อำเภอสามพราน จังหวัดนครปฐม
8. โครงสร้างเงินทุน

8.1 หลักทรัพย์ของบริษัท

ณ วันที่ 31 ธันวาคม 2545 บริษัทฯ มีทุนจดทะเบียนหุ้นสามัญ 10,000,000 หุ้น มูลค่าหุ้นละ 10
บาท จำนวน 100,000,000 บาท โดยมีหุ้นสามัญที่ออกและเรียกชำระเต็มมูลค่าแล้วจำนวน
8,000,000 หุ้น มูลค่าหุ้นละ 10 บาท จำนวน 80,000,000 บาท

8.2 ผู้ถือหุ้น

รายชื่อผู้ถือหุ้น 10 รายแรก พร้อมทั้งจำนวนหุ้นที่ถือและสัดส่วนการถือหุ้น ณ
วันปิดสมุดทะเบียนพักการโอนหุ้นครั้งหลังสุด เมื่อวันที่ 28 ตุลาคม 2545

ตารางที่ 5 รายชื่อผู้ถือหุ้น 10 รายแรก ณ วันที่ 28 ตุลาคม 2545

  ------- ---------------------------------------------- ----------- --------
  ลำดับที่   ชื่อผู้ถือหุ้น                                        จำนวนหุ้น     ร้อยละ

  1       บริษัท ทานตะวัน จำกัด                              3,711,500   46.39

  2       นายสมศักดิ์ วยากรณ์วิจิตร                            800,000     10.00

  3       บริษัทเงินทุนหลักทรัพย์ การทุนไทย จำกัด (มหาชน)         515,000     6.44

  4       Royal Trust Corporation of Canada              313,400     3.92

  5       Initial Investments Inc.                       250,000     3.13

  6       บริษัท ไทยเอ็นวีดีอาร์ จำกัด                          241,901     3.02

  7       นายอนุชิต วีระวุฒิวงศ์                               170,000     2.13

  8       นายสมเกียรติ ลิมทรง                               112,500     1.41

  9       นางสาวอุไรวรรณ บวรกีรตีขจร                        100,000     1.25

  10      นายสุริพงษ์ ประเสริฐรุ่งเรือง                         92,100      1.15

          รวม                                            6,306,401   78.84
  ------- ---------------------------------------------- ----------- --------

8.3 นโยบายการจ่ายเงินปันผล

บริษัทฯ มีนโยบายการจ่ายเงินปันผลในปีที่มีผลกำไร
โดยพิจารณาจ่ายเงินปันผลจากเงินสดที่เหลือจากการจัดสรรและกันไว้เพื่อการดำเนินธุรกิจ ทั้งนี้
ขึ้นอยู่กับผลการดำเนินงานของบริษัทฯ โดยจ่ายตามความเหมาะสมและความสมเหตุสมผล
ตามมติอนุมัติในการประชุมสามัญผู้ถือหุ้นครั้งที่ 1/2545 เมื่อวันที่ 29 เมษายน 2545
ส่วนที่ 3 การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วนไม่เป็นเท็จ ไม่ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญอาจทำให้บุคคลผู้เข้าซื้อหลักทรัพย์เสียหาย

กรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกันข้าพเจ้าได้มอบหมายให้
นายวิรุฬ เผ่าลินจง เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายวิรุฬ เผ่าลินจง กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ผู้มอบอำนาจ

  ---- --------------------- ---------------------------------- -----------------
       ชื่อ                    ตำแหน่ง                             ลายมือชื่อ

  1    นายพิฑูร ตรีวิจิตรเกษม     ประธานกรรมการ                      

  2    นายฮวง กวาน จวิน       รองประธานกรรมการ                   

  3    นายภาษิต อัสสมงคล       รองประธานกรรมการ                   

  4    นายดุสิต เสงี่ยมศักดิ์       กรรมการ                            

  5    นางพจนารถ พนัสขาว      กรรมการ                            

  6    นายวิรุฬ เผ่าลินจง        กรรมการผู้จัดการ                      

  7    นายเกรียงศักดิ์ ขจรน้ำทรง  กรรมการ                            

  8    นายมานพ วรจิตจำนงค์     กรรมการ                            

  9    รศ.บรรเลง ศรนิล        กรรมการอิสระ/ประธานกรรมการตรวจสอบ   

  10   พ.ต.อ.ทวีพันธ์           กรรมการอิสระ/กรรมการตรวจสอบ         
       แสงประเสริฐ                                               

  11   นายสิงห์ชัย อรุณวุฒิพงศ์     กรรมการอิสระ/กรรมการตรวจสอบ         
  ---- --------------------- ---------------------------------- -----------------

ผู้รับมอบอำนาจ

  ---- --------------------- --------------------------- -----------------
       ชื่อ                    ตำแหน่ง                      ลายมือชื่อ

  1    นายวิรุฬ เผ่าลินจง        กรรมการผู้จัดการ               
  ---- --------------------- --------------------------- -----------------
ส่วนที่ 2 บริษัทที่ออกหลักทรัพย์

 บริษัท ทานตะวันอุตสาหกรรม จำกัด (มหาชน) สำนักงานใหญ่ตั้งอยู่เลขที่ 143 – 144 ซอยกังวาล 2 ถนนเพชรเกษม ตำบลอ้อมใหญ่ อำเภอสามพราน จังหวัดนครปฐม จดทะเบียนแปรสภาพเป็นบริษัทมหาชน เลขทะเบียนบริษัท บมจ. 421 เมื่อวันที่ 19 พฤศจิกายน 2537 ด้วยทุนจดทะเบียนจำนวน 100 ล้านบาท ชำระเต็มมูลค่าแล้วจำนวน 80 ล้านบาท เดิมชื่อบริษัท โบลเทค (ประเทศไทย) จำกัด ทะเบียนเลขที่ 1707/2521 

Website : www.thantawan.com 

e-mail address : info@thantawan.com 

โทรศัพท์ : (662) 811-4700-7 

โทรสาร : (662) 431-3056-7
11. รายการระหว่างกัน

ตารางที่ 10 รายการระหว่างกันกับบริษัทที่เกี่ยวข้องกัน ในปี 2545

+-----------------+-----------------+-------------------+-------------+
| ชื่อนิติบุคคลที่       | ลักษณะการท       | ความสัมพันธ์กัน       | ปริมาณกา     |
|                 | ำรายการระหว่างกัน |                   | รค้าระหว่างกัน |
| เกี่ยวข้องกัน       |                 |                   |             |
+-----------------+-----------------+-------------------+-------------+
| บจก.ทานตะวันธุรกิจ | งานบริการ        | บจก.ทานตะวันธุรกิจ   | มูลค่า 0.03   |
|                 |                 | ถือหุ้นทางอ้อมร้อยละ   |             |
|                 |                 | 46.39             | ล้านบาท      |
+-----------------+-----------------+-------------------+-------------+
| บจก.            | ซื้อกล่องบรรจุสินค้า  | บจก.ทานตะวันธุรกิจ   | มูลค่า 7.18   |
| ฟลาวเว          |                 | ถือหุ้นทางอ้อมร้อยละ   |             |
| อร์อินเตอร์เนชั่นแนล |                 | 76.37             | ล้านบาท      |
+-----------------+-----------------+-------------------+-------------+
| บจก. ซันทาวเวอร์ส | เช่าสำนักงานขาย   | บจก.ทานตะวันธุรกิจ   | มูลค่า 0.31   |
|                 |                 | ถือหุ้นทางอ้อม ร้อยละ  |             |
|                 | ในประเทศ        | 62                | ล้านบาท      |
+-----------------+-----------------+-------------------+-------------+
| บจก.ทานตะวัน     | ให้กู้ยืมเ          | บจก.ทานตะวัน ถือหุ้น  | มูลค่า 86.82  |
|                 | งินและได้รับดอกเบี้ย | ร้อยละ 46.39       |             |
|                 |                 |                   | ล้านบาท      |
+-----------------+-----------------+-------------------+-------------+

นโยบายการค้าระหว่างกันใช้ราคาตลาด หรือราคายุติธรรม
เป็นราคาที่ตกลงซื้อขายกันให้สังเกตหมายเหตุประกอบงบการเงินที่ 3 ในงบการเงินประจำปี 2545

การทำรายการระหว่างกันสำหรับการซื้อสิ่งบรรจุ และค่าเช่า
เป็นการดำเนินงานตามปกติโดยมีการเปรียบเทียบราคาซื้อขายกับราคาตลาดก่อนตัดสินใจอย่างอิสระโดยผ่านระบบการจัดซื้อจัดจ้างและคณะกรรมการจัดซื้อจัดจ้างของบริษัทฯ
ซึ่งเป็นไปตามระเบียบของบริษัทฯ

รายการระหว่างกันสำหรับการให้กู้ยืมเงินและคิดดอกเบี้ยในอัตราร้อยละ 10 ต่อปี
เป็นไปตามมติเห็นชอบและอนุมัติในที่ประชุมวิสามัญผู้ถือหุ้น ครั้งที่ 1/2545 เมื่อวันที่ 25 กุมภาพันธ์
2545 และมติเห็นชอบและอนุมัติในที่ประชุมวิสามัญผู้ถือหุ้น ครั้งที่ 2/2545 เมื่อวันที่ 18 พฤศจิกายน
2545
และเพื่อให้เป็นไปตามประกาศข้อบังคับของตลาดหลักทรัพย์แห่งประเทศไทยสำหรับรายการที่เกี่ยวโยงกัน
บริษัทฯ จะขออนุมัติรายการเงินให้กู้ยืมแก่บริษัทใหญ่จากผู้ถือหุ้นในการประชุมสามัญผู้ถือหุ้น ในปี
2546 สังเกตหมายเหตุประกอบงบการเงินที่ 6 ในงบการเงินประจำปี 2545
13. ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

วัตถุดิบที่ใช้ในการผลิต หากภาวะราคาน้ำมันมีการปรับราคาสูงขึ้น ก็จะส่งผลให้ราคาเม็ดพลาสติก
ซึ่งเป็นวัตถุดิบหลักที่ใช้ในการผลิตมีราคาสูงขึ้นด้วย
ส่งผลกระทบต่อยอดขายและต้นทุนการผลิตของบริษัทฯ

บริษัทฯ ได้ติดตามข่าวสารและความเคลื่อนไหวของราคาเม็ดพลาสติกอย่างต่อเนื่อง และสม่ำเสมอ
หากมีเหตุการณ์ที่แสดงให้เห็นว่าในอนาคตอันใกล้เม็ดพลาสติกจะมีราคาสูงขึ้น บริษัทฯ
ก็จะสั่งซื้อสำรองไว้มากกว่าปกติให้เพียงพอต่อการผลิตในระยะเวลา 2 – 3 เดือน

ต้นทุนการผลิต หากมีการปรับอัตราค่าแรงขั้นต่ำหรือเกิดปัญหาวิกฤตการณ์ราคาน้ำมัน
ซึ่งเป็นต้นทุนหลักของอุตสาหกรรม และมีอัตราเงินเฟ้อที่เพิ่มสูงขึ้น
ก็จะทำให้ต้นทุนการดำเนินงานของบริษัทฯ สูงขึ้น

บริษัทฯ มีนโยบายลดต้นทุนการผลิตมากกว่าการใช้นโยบายปรับขึ้นราคาสินค้า
โดยจะหลีกเลี่ยงการแข่งขันด้านราคา แต่บริษัทฯ จะมุ่งพัฒนาและผลิตผลิตภัณฑ์ใหม่ๆ ออกสู่ตลาด
เพื่อให้ได้ผลตอบแทนที่สูงขึ้น

การพัฒนาสินค้าใหม่และรูปแบบสินค้า เนื่องจากบริษัทฯ
ยังคงผลิตสินค้าตามคำสั่งของลูกค้าในต่างประเทศ บริษัทฯ
จะต้องผลิตสินค้าที่เป็นมาตรฐานของบริษัทฯ และต้องเป็นตราสินค้าของบริษัทฯ
เพื่อเพิ่มศักยภาพและความสามารถในการแข่งขันของบริษัทฯ ให้เป็นที่รู้จักทั่วไปในต่างประเทศ

บริษัทฯ ได้จดทะเบียนเครื่องหมายการค้าในนาม “ BLOWTECH ” เพิ่มเติมจากชื่อทางการค้าเดิม
คือ “ ทานตะวัน ” และ “ SUN BAG ” เพื่อเป็นการสร้างตราสินค้าของบริษัทฯ
และพยายามผลิตสินค้าที่เป็นมาตรฐานเพื่อผลิตและจำหน่ายภายใต้เครื่องหมายการค้าของบริษัทฯ
ตลอดระยะเวลาที่ผ่านมาได้รับการตอบสนองที่ดีจากตลาดพอสมควร อย่างไรก็ตาม บริษัทฯ
ยังมีความตั้งใจที่จะพัฒนาตลาดสินค้าให้เป็นมาตรฐานทั้งในและต่างประเทศ
ภายใต้เครื่องหมายการค้าและตราสินค้าของบริษัทฯ ต่อไป
4. การวิจัยและพัฒนา

4.1 งานวิจัยและพัฒนาด้านผลิตภัณฑ์

แนวโน้มผลิตภัณฑ์ในปี 2545 เป็นผลิตภัณฑ์ที่มุ่งเน้นด้านความสวยงามและดึงดูดใจของสินค้า
นอกเหนือจากคุณภาพและประโยชน์ใช้สอยของผลิตภัณฑ์ ในปี 2545 บริษัทฯ
จึงมุ่งพัฒนาคุณภาพการพิมพ์ของถุงพลาสติกและหลอดดูดเครื่องดื่ม
ควบคู่ไปกับการออกแบบบรรจุภัณฑ์และการวิจัยด้านวัตถุดิบและวัสดุที่ใช้ในการผลิต
เพื่อเป็นการสร้างมูลค่าเพิ่มในผลิตภัณฑ์และสร้างความแตกต่างของสินค้าให้เหนือกว่าคู่แข่งขัน
รวมทั้งสร้างผลิตภัณฑ์ใหม่ที่เป็นมิตรกับสิ่งแวดล้อมโดยค้นคว้าสูตรปรุงแต่งวัตถุดิบใหม่ๆ

4.2 งานวิจัยและพัฒนาด้านการปรับปรุงผลิตภัณฑ์เดิม

ในปี 2545 บริษัทฯ ได้นำเสนอผลิตภัณฑ์ในเครื่องหมายการค้า “BLOWTECH”
ทั้งผลิตภัณฑ์ประเภทถุงพลาสติกที่ผลิตจากเม็ดพลาสติกชนิด LDPE และ HDPE
รวมถึงหลอดดูดเครื่องดื่ม
จากผลิตภัณฑ์เดิมในรูปแบบของการส่งเสริมให้ตราสินค้าและเครื่องหมายการค้าของบริษัทฯ
ให้เป็นที่รู้จักมากยิ่งขึ้น และถึงนำเสนอผลิตภัณฑ์ที่มีคุณภาพสูงไปยังผู้บริโภคโดยตรง
เพื่อเป็นข้อมูลย้อนกลับในการพัฒนาปรับปรุงผลิตภัณฑ์ให้เหมาะสมและสร้างความพึงพอใจต่อลูกค้าอย่างต่อเนื่อง

4.3 งานวิจัยและพัฒนาด้านเทคโนโลยีการผลิต

จากภาวะการแข่งขันของผลิตภัณฑ์ ทั้งด้านต้นทุนการผลิตและเทคโนโลยีการผลิต
จึงต้องมีการพัฒนาปรับปรุงเครื่องจักรที่มีอยู่เดิมให้มีประสิทธิภาพและเพิ่มประสิทธิผลการผลิต
เพื่อลดข้อจำกัดทั้งในความคุ้มทุนและระยะเวลา ในปี 2545 บริษัทฯ
ได้นำเทคโนโลยีใหม่เข้ามาติดตั้งเพิ่มให้กับเครื่องจักรเดิม
เพื่อเพิ่มความเร็วในการผลิตและรักษาระดับคุณภาพไว้ เช่น พัฒนาเครื่องตัดถุงซิปและเครื่องพิมพ์
เป็นต้น
สำหรับรองรับความต้องการในผลิตภัณฑ์เดิมควบคู่กับการจัดการกระบวนการผลิตให้สามารถผลิตได้ต่อเนื่องภายใต้สภาพแวดล้อมการผลิตที่ดี
โดยคำนึงถึงการใช้ระบบการควบคุมอุณหภูมิในการผลิตเพื่อเพิ่มผลผลิต
และเข้าสู่เทคโนโลยีการผลิตผลิตภัณฑ์ที่เป็นสุขอนามัยยิ่งขึ้น

นอกเหนือจากนี้ บริษัทฯ
ได้เตรียมแผนดำเนินการด้านการพัฒนาเทคโนโลยีเครื่องจักรจากประเทศชั้นนำมาประยุกต์ใช้ในการผลิตผลิตภัณฑ์ใหม่
และคงรักษาไว้ซึ่งเทคโนโลยีพิเศษเฉพาะของบริษัทฯ ทั้งกระบวนการผลิต
เทคนิคการผลิตและอุปกรณ์การผลิตที่ได้พัฒนาต่อเนื่องตลอดมา
รวมทั้งการวิจัยค้นคว้าสูตรปรุงแต่งวัตถุดิบใหม่ๆ
เพื่อสร้างผลิตภัณฑ์พลาสติกที่เป็นมิตรและรักษาสิ่งแวดล้อม

ตารางที่ 3 ค่าใช้จ่ายในการวิจัยและพัฒนาประจำปี 2543 - 2545

  --------------------------------- ------------ ----------- --------------
  รายการ                            2545         2544        2543

  ค่าใช้จ่ายในการวิจัยและพัฒนา (ล้านบาท)   0.91         1.21        3.70
  --------------------------------- ------------ ----------- --------------

ค่าใช้จ่ายในการวิจัยและพัฒนาในปี 2545 มีจำนวนลดลงจากในปี 2544 ทั้งนี้
เนื่องจากเป็นการวิจัยและพัฒนาต่อเนื่องจากในปี 2543 ซึ่งบริษัทฯ
ยังคงตั้งเป้าหมายที่จะวิจัยและพัฒนาทั้งผลิตภัณฑ์ใหม่ ปรับปรุงพัฒนาผลิตภัณฑ์เดิม
รวมถึงการพัฒนาด้านเทคโนโลยีการผลิตเพื่อยกระดับการผลิตให้มีประสิทธิภาพสูงสุด
6. โครงการในอนาคต

บริษัทฯ มีโครงการในอนาคตอันใกล้ เพื่อขยายฐานการผลิตในประเทศที่มีตลาดและกำลังซื้อสูง เพื่อ

ลดขั้นตอนการขนส่งและเพิ่มศักยภาพการแข่งขันให้ได้ดียิ่งขึ้น
12 . ข้อมูลอื่น ๆ ที่เกี่ยวข้อง

12.1 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

วัตถุดิบที่ใช้ในการผลิต หากราคาน้ำมันมีการปรับราคาสูงขึ้น ก็จะส่งผลให้ราคาวัตถุดิบหลัก
เม็ดพลาสติกที่ใช้ในการผลิตมีราคาสูงขึ้นด้วย ซึ่งส่งผลกระทบต่อยอดขายและต้นทุนการผลิตของบริษัท

อย่างไรก็ตาม บริษัท ได้ติดตามข่าวสารและความเคลื่อนไหวของราคาเม็ดพลาสติกอย่างต่อเนื่อง
และสม่ำเสมอ โดยมีการบริหารจัดการวัตถุดิบคงคลังให้อยู่ในปริมาณที่เหมาะสมตามสถานการณ์นั้นๆ

ต้นทุนการผลิต หากมีการปรับอัตราค่าแรงขั้นต่ำหรือเกิดปัญหาวิกฤตการณ์ราคาน้ำมัน
ซึ่งเป็นต้นทุนหลักของอุตสาหกรรมและมีอัตราเงินเฟ้อที่เพิ่มสูงขึ้น
ก็จะทำให้ต้นทุนการดำเนินงานของบริษัทสูงขึ้น

บริษัท มีนโยบายบริหารต้นทุนการผลิตให้มีประสิทธิภาพมากกว่าการใช้นโยบายปรับขึ้นราคาสินค้า
โดยจะหลีกเลี่ยงการแข่งขันด้านราคา แต่จะมุ่งพัฒนาและผลิตผลิตภัณฑ์ใหม่ๆ ออกสู่ตลาด
เพื่อให้ได้ผลตอบแทนที่สูงขึ้น

อัตราแลกเปลี่ยน
ถ้าค่าเงินบาทแข็งค่าขึ้นแบบไม่มีเสถียรภาพเมื่อเทียบกับเงินตราต่างประเทศสกุลอื่น จะส่งผลให้
การกำหนดราคาขายสินค้าของบริษัท ไม่สามารถสู้คู่แข่งขันที่เป็นผู้ผลิตในแถบเอเชียได้
ซึ่งขณะนี้คู่แข่งขันได้เปรียบในเรื่องของค่าจ้างแรงงานและค่าใช้จ่ายในการผลิตที่มีอัตราต่ำมากเมื่อเทียบกับบริษัท

บริษัท จึงต้องพยายามพัฒนาและยกระดับการผลิตให้สามารถสู้กับคู่แข่งขันได้
และลดความเสี่ยงในเรื่องของอัตราแลกเปลี่ยนให้มีความเสี่ยงน้อยที่สุด

การพัฒนาสินค้าใหม่และรูปแบบสินค้าที่หลากหลาย เนื่องจากบริษัท
ยังคงผลิตสินค้าตามคำสั่งของลูกค้าในต่างประเทศ บริษัท จะต้องผลิตสินค้าที่เป็นมาตรฐานของบริษัท
และต้องเป็นตราสินค้าของบริษัท
เพื่อเพิ่มศักยภาพและความสามารถในการแข่งขันให้เป็นที่รู้จักทั่วไปในต่างประเทศ

บริษัท ต้องเร่งพัฒนาสินค้าที่มีมูลค่าสูง มีคุณภาพเหนือกว่าคู่แข่งขัน มีรูปแบบที่ทันสมัย
รวมทั้งอาจจะเป็นสินค้าที่ยังไม่มีคู่แข่งขันในตลาดอุตสาหกรรม
ซึ่งการพัฒนาดังกล่าวต้องใช้ระยะเวลาพอสมควร รวมถึงมีค่าใช้จ่ายในการลงทุน บริษัท
อาจต้องหาพันธมิตรทางธุรกิจในการพัฒนาสินค้าใหม่
และรูปแบบสินค้าที่หลากหลายเพื่อตอบสนองต่อความต้องการของลูกค้าได้อย่างรวดเร็ว
เหนือกว่าคู่แข่งขัน
9. การควบคุมภายใน

บริษัทฯ ได้ให้ความสำคัญต่อการควบคุมภายใน
โดยกำหนดให้ทุกหน่วยงานยึดถือแนวปฏิบัติที่ดีในการกำหนดควบคุมภายใน สำหรับการดำเนินงาน
คณะกรรมการบริษัท
ได้แต่งตั้งคณะกรรมการตรวจสอบทำหน้าที่ในการสอบทานให้บริษัทมีระบบการควบคุมภายในที่เพียงพอเหมาะสมกับการดำเนินธุรกิจ
มีระบบบัญชีและรายงานทางการเงินที่มีความถูกต้องเชื่อถือได้ รวมทั้งปฏิบัติตามกฎหมาย ระเบียบ
ข้อบังคับของบริษัท
โดยคณะกรรมการตรวจสอบมีความเป็นอิสระในการตรวจสอบและประเมินประสิทธิภาพของระบบการควบคุมภายใน
ทั้งนี้ได้มีการพิจารณาว่าจ้างผู้ตรวจสอบภายในจากภายนอก
ซึ่งรายงานผลการตรวจสอบต่อคณะกรรมการตรวจสอบตามแผนการปฏิบัติงานที่ได้รับอนุมัติไตรมาสละ
1 ครั้ง โดยในการประชุมคณะกรรมการของบริษัท ครั้งที่ 1/2554 เมื่อวันที่ 16 กุมภาพันธ์ 2554
โดยมีกรรมการตรวจสอบทั้ง 3 ท่านเข้าร่วมประชุม
คณะกรรมการตรวจสอบได้ประเมินความเพียงพอและความเหมาะสมของระบบการควบคุมภายใน
รวมทั้งซักถามข้อมูลจากฝ่ายบริหารก่อนการประเมินระบบการควบคุมภายในของบริษัทประจำปี 2553
ตามมาตรฐาน COSO ซึ่งพอสรุปสาระสำคัญได้ดังนี้

ด้านสภาพแวดล้อมขององค์กร
มีการจัดโครงสร้างองค์กรและกำหนดขอบเขตอำนาจหน้าที่ของคณะกรรมการ ผู้บริหารและพนักงาน
รวมทั้งมีการจัดทำแผนงานและงบประมาณเพื่อเป็นกรอบและทิศทางในการดำเนินงาน
มีการกำหนดดัชนีชี้วัดการดำเนินงานของพนักงานเพื่อให้การดำเนินงานเป็นไปตามเป้าหมาย

ด้านการบริหารความเสี่ยง มีการจัดลำดับความเสี่ยง ประเมินสถานการณ์
ระบบการรายงานและติดตามผลการบริหารความเสี่ยง เพื่อลดหรือขจัดความเสี่ยงในด้านต่างๆ
โดยคณะกรรมการบริหารของบริษัท

ด้านการควบคุมการปฏิบัติงานของฝ่ายบริหาร
มีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดวิธีการเข้าทำธุรกรรม กับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องไว้อย่างชัดเจน

ด้านระบบสารสนเทศและการสื่อสารข้อมูล ดำเนินการใช้โปรแกรม ERP (Enterprise
Resource Planning) เพื่อเสริมประสิทธิภาพในการวางแผนการใช้ทรัพยากร
ส่งผลดีต่อการวางแผนการผลิต การกระจายและขนส่งสินค้าได้อย่างรวดเร็วและแม่นยำ
รวมทั้งจะได้สารสนเทศที่สำคัญนำมาใช้ประโยชน์ในการวางแผน การควบคุม การวิเคราะห์
และการตัดสินใจในการดำเนินธุรกิจ รวมทั้งบริษัทฯ
ได้จัดให้มีระบบสารสนเทศและช่องทางการสื่อสารทั้งภายในและภายนอกองค์กรที่มีความเหมาะสม
เพื่อให้ทุกฝ่ายที่เกี่ยวข้องได้รับข้อมูลถูกต้อง ทันเวลา

ด้านระบบการติดตาม
การมีระบบข้อมูลที่ดีและทันกาลทำให้ฝ่ายบริหารและคณะกรรมการบริษัทสามารถติดตามรายการทางบัญชีได้อย่างมีประสิทธิภาพ
ควบคู่ไปกับการที่ฝ่ายตรวจสอบภายในทำการตรวจปฏิบัติอย่างต่อเนื่องตลอดทั้งปี
ทั้งการตรวจแนะนำและตรวจติดตามในหน่วยงานที่เคยรับการตรวจสอบไปแล้วเพื่อผลการปฏิบัติที่มีประสิทธิภาพ

ด้านการใช้ข้อมูลภายใน มีข้อกำหนดให้กรรมการ ผู้บริหาร
และเจ้าหน้าที่ผู้มีส่วนล่วงรู้ข้อมูลภายในต้องรายงานการได้มาหรือจำหน่ายไปซึ่งหลักทรัพย์ของบริษัท
และห้ามกระทำการใดๆ
อันเป็นการแสวงประโยชน์ส่วนตนจากข้อมูลภายในที่ตนล่วงรู้ก่อนการเปิดเผยต่อสาธารณชน

การสอบทานการควบคุมภายในและความเห็นของคณะกรรมการตรวจสอบร่วมกับคณะกรรมการบริษัท
ในรอบปีที่ผ่านมา คณะกรรมการตรวจสอบได้สอบทานงบการเงิน ระบบการควบคุมภายในปรากฎว่า
ไม่พบประเด็นปัญหาหรือข้อบกพร่องที่เป็นสาระสำคัญ โดยภาพรวมสรุปได้ว่า บริษัทฯ
มีระบบควบคุมภายในที่มีประสิทธิผลเหมาะสมเพียงพอ
ซึ่งสอดคล้องกับความเห็นของผู้สอบบัญชีของบริษัทฯ ปรากฏตามรายงานของคณะกรรมการตรวจสอบ
และรายงานจากผู้สอบบัญชีรับอนุญาต

[]
[]

 ส่วนที่ 1 บริษัทที่ออกหลักทรัพย์

 

1. ข้อมูลทั่วไป

บริษัทที่ออกหลักทรัพย์ บริษัท ทานตะวันอุตสาหกรรม จำกัด (มหาชน) ชื่อภาษาอังกฤษเป็น

"THANTAWAN INDUSTRY PUBLIC COMPANY LIMITED" ชื่อย่อ “THIP”

เดิมชื่อบริษัท โบลเทค (ประเทศไทย) จำกัด แปรสภาพเป็นบริษัทมหาชน จำกัด

และจดทะเบียนในตลาดหลักทรัพย์แห่งประเทศไทย เมื่อวันที่ 19 พฤศจิกายน 2537

สถานที่ตั้งสำนักงานใหญ่

(โรงงาน)

สำนักงานสาขา

 Website www.thantawan.com 

ส่วนงานนักลงทุนสัมพันธ์ โทรศัพท์ (662) 273-8333 ต่อ 3244, E-mail Address : irthip@thantawan.com 

ประเภทธุรกิจ ผลิตและจำหน่ายบรรจุภัณฑ์พลาสติกและผลิตภัณฑ์พลาสติก

เลขทะเบียนบริษัทเลขที่ 0107537001749 (ทะเบียนเดิมเลขที่ บมจ. 421)

ทุนจดทะเบียน 100,000,000 บาท ประกอบด้วยหุ้นสามัญจำนวน 10,000,000 หุ้น มูลค่าหุ้นละ
10 บาท

ทุนที่ออกและชำระเต็มมูลค่าแล้ว 80,000,000 บาท ประกอบด้วยหุ้นสามัญจำนวน 8,000,000 หุ้น
มูลค่าหุ้นละ 10 บาท

นิติบุคคลที่บริษัทถือหุ้น

ตั้งแต่ร้อยละ 10 ขึ้นไป ไม่มี

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ชั้น 4 และ ชั้น 7

ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ (662) 229-2800 โทรสาร (662) 359-1262-3

ผู้สอบบัญชี บริษัท สอบบัญชีธรรมนิติ จำกัด

267/1 ถนนประชาราษฎร์ สาย 1 แขวงบางซื่อ

เขตบางซื่อ กรุงเทพฯ 10800

โทรศัพท์ (662) 587-8080 โทรสาร (662) 586-0301
10. รายการระหว่างกัน

ตารางที่ 13 รายการระหว่างกันกับบริษัทที่เกี่ยวข้องกัน ในปี 2553

+----------------+--------------+------------------+-----------------+
| ชื่อนิติบุคคลที่      | ลักษณะการทำรา | ความสัมพันธ์กัน      | ปริม             |
|                | ยการระหว่างกัน |                  | าณการค้าระหว่างกัน |
| เกี่ยวข้องกัน      |              |                  |                 |
+----------------+--------------+------------------+-----------------+
| บริษัท           | เช่าสำนักง     | บริษัทในเครือเดียวกัน | มูลค่า 7.61       |
| ซันทาวเวอร์ส     | านและค่าบริการ | โดย              | ล้านบาท          |
| จำกัด           |              | บจ.ซันทาวเวอร์ส    |                 |
|                |              | เป็นบริษ           |                 |
|                |              | ัทที่บจ.ทานตะวันธุรกิจ |                 |
|                |              | ถือ หุ้นร้อยละ 62    |                 |
|                |              | และมีกรรมการร่วมกัน |                 |
+----------------+--------------+------------------+-----------------+

นโยบายการค้าระหว่างกันใช้ราคาตลาดหรือราคายุติธรรมเป็นเกณฑ์ในการกำหนดราคา
สำหรับค่าเช่าและค่าบริการเป็นการดำเนินงานตามปกติโดยมีการเปรียบเทียบค่าเช่า ค่าบริการ
กับราคาตลาดก่อนตัดสินใจอย่างอิสระโดยผ่านระบบการจัดซื้อจัดจ้างและคณะกรรมการจัดซื้อจัดจ้างของบริษัท
ซึ่งเป็นไปตามระเบียบของบริษัท
และรายการเช่าสำนักงานได้ปฏิบัติตามข้อบังคับของตลาดหลักทรัพย์ฯ
โดยได้ผ่านความเห็นชอบจากคณะกรรมการตรวจสอบและได้รับการอนุมัติจากคณะกรรมการบริษัท

โดยมีความเห็นว่ามีความจำเป็นและมีความสมเหตุสมผลในการทำรายการ เนื่องจากบริษัทฯ
ได้มีการขยายธุรกิจ มีการเพิ่มตำแหน่งงานและบุคคลากรมากขึ้น จึงจำเป็นต้องใช้เพื่อเป็นสำนักงาน
และห้องเก็บของในการเก็บเอกสารของบริษัทฯ

ณ วันที่ 20 กันยายน 2553 บริษัทได้ทำสัญญาเช่าพื้นที่อาคารสำนักงานและห้องเก็บของกับบริษัท
ซันทาวเวอร์ส จำกัด ซึ่งมีกำหนดเวลา 3 ปี สิ้นสุดเดือนกันยายน 2556
ภายใต้ข้อกำหนดสัญญาดังกล่าว
บริษัทฯมีภาระผูกพันที่จะต้องจ่ายค่าเช่าและค่าบริการเป็นงวดรายเดือน เดือนละ 502,400
บาท(ตารางเมตรละ 400 บาท)และ 4,500 บาท ตามลำดับและมีสิทธิที่จะต่ออายุสัญญาเช่าได้
โดยบอกกล่าวให้ผู้ให้เช่าทราบเป็นลายลักษณ์อักษรล่วงหน้าก่อนอายุสัญญาเช่าจะสิ้นสุดลงและได้ยกเลิกสัญญาเช่าพื้นที่อาคารสำนักงานเดิม
ที่ลงวันที่ 1 กรกฎาคม 2552

ค่าเช่าสำนักงานดังกล่าวได้รับการอนุมัติจากคณะกรรมการบริษัท
ที่ไม่มีส่วนได้เสียในการทำรายการระหว่างกัน
และมีความเห็นของคณะกรรมการตรวจสอบว่ารายการนั้นสมเหตุสมผล ราคาเป็นไปตามราคาตลาด
เงื่อนไขต่างๆ เป็นไปเพื่อประโยชน์ที่ดีที่สุดของบริษัท

รายการระหว่างกันได้มีการเปิดเผยข้อมูลไว้ตามหมายเหตุประกอบงบการเงินข้อ 3
และรายละเอียดของบริษัท ซันทาวเวอร์ส จำกัด ได้มีการเปิดเผยข้อมูลไว้แล้วใน หัวข้อ 7
เรื่องโครงสร้างเงินลงทุนในรายงานฉบับนี้